**RUTINE 2: Periodeoversikt**

NB: Kommer i tillegg til årsplan og periodeplan**.**

**INNHOLD**

En mer detaljert oversikt over undervisningen i den aktuelle hovedfags- eller håndverksperioden. NB: *for fagtimer gjelder et semester som en periode.* Lærerens tolkning av læreplanen med hensyn til utvalg av lærestoff, beskrivelse av hva som vektlegges i denne perioden.

Beskrivelse av kompetansemål, arbeidsmetoder, oppgaver, forventninger, krav og evalueringsmetoder/-kriterier, samt form på tilbakemelding i/etter perioden.

**Hensikt**

**For eleven: -** På ungdomstrinnet: gjøre elevene bevisst om hva det er målet at de skal lære i denne perioden. Tydelighet mht. forventninger og evalueringskriterier. De blir forberedt på faglige mål, metoder og oppgaver.

- På barnetrinnet: skape forventning om det de skal lære i perioden (muntlig formidling av planer, tilpasset alderstrinnet).

**For foreldrene:** Sørger for åpenhet og mulighet for å følge med, komme med innspill og støtte opp under undervisningen. Klargjør forventninger.

**For læreren:** Bevisstgjøringsprosess om hva elevene skal lære i perioden. Mål og metode. Se sammenheng mellom fag og perioder. Bedre mulighet for horisontalt samarbeid gjennom kjennskap til hverandres planer.

**For alle:** Gjennomsiktighet og forutsigbarhet. Helheten og sammenhengen mellom fagene blir tydeligere.

**Hvilke klassetrinn?**

2.-10. klasse

**NÅR?**

Ved begynnelsen av perioden, og senest i løpet av første periodeuke. Halvårs/semesteroversikt for fagtimer skal være klar senest innen høstferien, og innen utgangen av januar for vårsemesteret.

**AV Hvem?**

Alle lærere skriver plan for sine fag, og informerer elevene skriftlig og/eller muntlig. Alle lærere sørger for at foreldrene får planen. På småtrinnet kan det være mest hensiktsmessig at klasselærer sender ut halvårsplanene for fagtimer sammen med egen periodeplan.

**Dokumentasjon**

Sendes til foreldrene i klassen og pedagogisk leder via e-post, og gjøres tilgjengelig for alle klassens lærere.

Kopi til klassemappen.

Kopi til pedagogisk leder.